কলকাতা সহ ৬ শহরে ম্যানহোল পরিষ্কারে ঠিকা শ্রমিক নয়, সুপ্রিম নির্দেশ

নয়াদিল্লি: ম্যানহোল পরিষ্কার (Manhole Clean) করতে নেমে দুর্ঘটনা, মৃত্যু এই শহরের কাছে কোনও নতুন ঘটনা নয়। কিন্তু আর পাঁচটা ঘটনার মতো এই দুর্ঘটনাকে ‘হয়েই থাকে’ বলে মেনে নিয়েছে সমাজ।

তাই না আছে সাফাইকর্মীদের  জীবনের কোনও দাম ও নিরাপত্তা। বহুবারই ম্যানহোল পরিষ্কার করতে গিয়ে গ্যাসে দমবন্ধ হয়ে মৃত্যুর খবর সামনে এসেছে।

ঘটনার সময় নিরাপত্তার দাবি উঠলেও পরে সেই আগুনের আঁচ নিভে গেছে। এবার বড় পদক্ষেপ নিল সুপ্রিম কোর্ট (Supeme Court)। আদালত তার পর্যবেক্ষণে জানিয়েছে, দেশের ছয় মেট্রো শহরে ম্যানহোল-নর্দমায় আর ঠিকাশ্রমিকদের কাজ করতে হবে না।

আরও পড়ুন: চণ্ডীগড়ে আপ-কংগ্রেসে ধাক্কা, মেয়র নির্বাচনে জিতল বিজেপি

এই শহরগুলি হল দিল্লি (Delhi), মুম্বই (Mumbai), কলকাতা (Kolkata), বেঙ্গালুরু (Bengaluru), হায়দরাবাদ (Hyderabad) ও চেন্নাই (Chennai)। এই ৬ শহরে আর শ্রমিকরা নর্দমা ও ম্যানহোল পরিষ্কার (Manual Scavenging) করবেন না।

বিচারপতি সুধাংশু ধুলিয়ার নেতৃত্বে একটি বেঞ্চ এই শহরগুলির প্রধান নির্বাহী কর্মকর্তাদের ১৩ ফেব্রুয়ারির মধ্যে বিশদ হলফনামা জমা দেওয়ার নির্দেশ দিয়েছে। আদালত কখন ম্যানুয়াল স্ক্যাভেঞ্জিং বন্ধ করা হয়েছিল, তা ব্যাখ্যা ব্যাখ্যা করার নির্দেশ দিয়েছিল। ১৯ ফেব্রুয়ারি এই মামলার পরবর্তী শুনানি।

২০২৩ সালের ডিসেম্বর মাসে, আদালত কেন্দ্রকে রাজ্যগুলির সঙ্গে সমন্বয় রাখতে, ম্যানুয়াল স্ক্যাভেঞ্জিং এবং নর্দমা পরিষ্কার করার প্রচেষ্টার বিষয়ে প্রতিক্রিয়া সংগ্রহ করার নির্দেশ দেয়। কেন্দ্রের সাম্প্রতিক হলফনামার তথ্য অনুযায়ী দেশের ৭৭৫টি জেলার মধ্যে, ৪৫৬টিতে ম্যানুয়াল স্ক্যাভেঞ্জিং বা ম্যানুয়াল নর্দমা পরিষ্কারের কোনও ঘটনা রিপোর্ট করা হয়নি।

আদালত স্পষ্টভাবে উল্লেখ করেছে, কেন্দ্র ও রাজ্য সরকার ভারত জুড়ে ম্যানুয়াল কেন্দ্র এবং রাজ্য সরকার উভয়ই ভারত জুড়ে ম্যানুয়াল স্ক্যাভেঞ্জিং সম্পূর্ণ নির্মূল নিশ্চিত করতে আইনত বাধ্য।

২০১৩ সালে দেশে আইন তৈরি হয়েছিল এই ব্যবস্থাকে নিষিদ্ধ ঘোষণা করে। সেই আইন অনুযায়ী, ম্যানহোল মলমূত্র সাফাই কিংবা বয়ে নিয়ে যাওয়ার মতো কাজ কোনও মানুষকে দিয়ে করানো যাবে না।

বিশেষ পরিস্থিতিতে কাউকে ম্যানহোলে নামানো হলেও তার নিরাপত্তা দিতে হবে কর্তৃপক্ষকে। এই বিষয়ে রয়েছে সুপ্রিম কোর্টের নির্দেশিকা। কিন্তু আইনের ফাঁক গলে বার বারই ম্যানহোলে মানুষ নামানোর মতো ব্যবস্থা বজায় আছে।

দেখুন অন্য খবর-